(Aangestuur vanaf Turks en Caicos-eilande)
Die Turks- en Caicoseilande (Engels: Turks and Caicos Islands) is 'n argipel in die Atlantiese Oseaan en 'n oorsese gebied van die Verenigde Koninkryk in Noord-Amerika. Die eilande het 'n bevolking van 31 458 en 'n oppervlakte van 616,3 km². Die eilande bestaan uit die Caicos- en die Turkseilande. Die Turks- en Caicoseilande lê in die ooste van die Bahamas en in die noorde van Hispaniola (Haïti en Dominikaanse Republiek). Die hoofstad is Cockburn Town en die grootste stad is Providenciales.
(Engels vir: "Pragtig van Nature")
(Engels vir: "Hierdie land van ons")
• Wes-Indiese Federasie
• Afsonderlike kolonie
3 Januarie 1958
Nasa-Satellietbeeld van die Turks- en Caicoseilande
Die Turks- en Caicoseilande is oor eeue heen deur inheemse Amerikaanse volke bewoon. Die eilandgroep is in 1512 vir Europa ontdek. Gedurende die volgende eeue is die eilandgroep deur verskeie Europese magte opgeëis, en die Britse Ryk het uiteindelik beheer oorgeneem. Oor baie jare heen is die eilandgroep indirek vanaf Bermuda, Bahamas en later Jamaika bestuur. Toe die Bahamas in 1973 van die Verenigde Koninkryk onafhanklik geword het, het die Turks- en Caicoseilande hul eie goewerneur gekry en is sedertdien 'n Britse kolonie op sy eie reg. Daar was al pogings om die Turks- en Caicoseilande by Kanada in te lyf.
Die Turks- en Caicoseilande is na die inheemse Turk se petkaktus (Melocactus intortus) en die Lucayaanse term caya hico vir 'n eilandketting genoem.
Krieket is die gewildste sportsoort van die Turks- en Caicoseilande en word as nasionale sport beskou. Die Turks- en Caicoseilande vorm nie deel van die Wes-Indiese Krieketraad nie en vervolgens kan krieketspelers van dié eilandnasie nie vir die Wes-Indiese nasionale krieketspan uitdraf nie. Ander gewilde sportsoorte sluit in hengel, seil en sokker.
↑ (en) "Census Figures from Turks and Caicos Strategic Planning and Policy Department Website". Sppdtci.com. Besoek op 2 Mei 2020.
↑ (en) "World Directory of Minorities and Indigenous Peoples – Turks and Caicos Islands: Overview]". Minority Rights Group International, 2007.
↑ (en) Kersell, John E. (1988). “Government administration in a very small microstate: Developing the Turks and Caicos Islands”. Public Administration and Development 8 (2): 169–181. doi:10.1002/pad.4230080206.
↑ (en) "Turks and Caicos – History". Geographia.com. Besoek op 15 Maart 2020.
↑ (en) "Turks and Caicos". Turksandcaicostourism.com. 24 Januarie 2013. Besoek op 15 Maart 2020.
↑ (en) "ICC Members: Turks and Caicos Islands". Internasionale Krieketraad. Geargiveer vanaf die oorspronklike op 7 November 2012. Besoek op 7 Oktober 2012.
(en) "Turks and Caicos Islands". Encyclopædia Britannica. Besoek op 15 Maart 2020.
(en) "Turks and Caicos Islands". Central Intelligence Agency. Besoek op 15 Maart 2020.
Ontsluit van "https://af.wikipedia.org/w/index.php?title=Turks-_en_Caicoseilande&oldid=2175148"
Last edited on 2 Mei 2020, at 06:03